Vilkaiskaa tätä.
No niin.
Herrat. -Kiitos.
Tämä on viides päivä. Tapasin heidät torstaina.
Meillä oli huippuilta, eikös? Näin heidän keikkansa eilen.
Tapaamme nyt Atlantic Recordsin toimitusjohtajan 20 vuoden ajalta.
Menemme katsomaan, saammeko levytysdiiliä.
Ihan hullua, mutta on pakko kokeilla.
En ikinä kuvitellut, että tekisin tätä ohjelmaa aavikolla,
mutta tätä tämä on.
Olen kolmen tunnin päässä Abu Dhabista viimeistelemässä Dyyniä.
Aion puhua pikku bändistä nimeltä The Bobby Lees. Antaa palaa.
Studiollamme on The Bobby Lees Woodstockista, New Yorkista.
Kuulemme The Bobby Leesiä livenä.
Tämä on The Bobby Leesin levyltä Skin Suit. Se on todella kiinnostava.
Mitä sanotte The Bobby Leestä? He kiertävät parhaillaan USA:ta.
He tulevat Britteihin kesäkuun lopulla ja esiintyvät Euroopassa.
Debbie Harry kehottaa tsekkaamaan The Bobby Leesin.
Tulevaisuus on minimalistista protopunkkia.
Tässä tulee The Bobby Leesin "Hollywood Junkyard".
Rakastan musiikkia. Löysin The Bobby Leesin Instagramista.
He olivat uskomattomia. Kuuntelin heitä.
Näin, että he kiersivät maailmaa, mutta missasin heidät aina.
Olen Sam. Laulan The Bobby Lees -bändissä.
Olen Nick Casa. Soitan kitaraa The Bobby Leesissä.
Olen Kendall Wind. Soitan bassoa.
Macky Bowman. Soitan rumpuja The Bobby Leesissä.
En tiennyt paljoa musa-alasta,
joten olin aika naiivi kaikesta.
Kaikki näytti menevän hyvin. He olivat aina kiertueella.
He näyttivät pärjäävän, mutta he olivat ihan lopussa.
Tapasimme kolme päivää sitten. Kutsuin teidät Boweryyn.
Tulimme sisään. Olit kyyryssä ja paidatta.
Olit selvästi vasta tullut hotellille. Nousit: "En odottanut teitä näin pian."
Ja annoit meille valtavat halaukset. -Siinä oli perhetunnelmaa.
Se oli yksi top-viidestä tai top-kolmesta halauksestani.
He olivat valmiita lopettamaan. He olivat olleet bändinä 7 vuotta.
Sitten näin heidät Instagramissa ja seurasin heitä. He olivat mahtavia.
Mutta siellä näki vain positiiviset puolet.
Sitten he laittoivat viestin, jonka luen ihan kohta.
Miksi sitä sanoisi? -Lausunnon.
Bändi selitti viestillä seuraajillemme,
miksi ottaisimme taukoa.
Emme tienneet, miten pitkään tauko kestäisi.
Hei, kaikki. Aiomme soittaa varatut keikat ja jäädä tauolle.
Emme tiedä, jatkammeko enää.
Syynä on musiikkialan nykytilanne.
Kaltaistemme bändien on lähes mahdotonta pärjätä taloudellisesti.
Bändi antoi meille tarkoituksen, ja te olitte iso osa sitä.
Lopettaminen ahdistaa, mutta näin on tehtävä.
Rakkaudella, The Bobby Lees.
He ovat tehneet tätä pitkään, mutta eivät tienaa.
He keikkailevat, mutta se on haastavaa.
Mietin: "Vittu, he lopettavat. Eikä!"
Joten lähetin heille yksityisviestin ja kysyin, voidaanko jutella.
Yleensä, kun antaa hyvää energiaa, saa jotain takaisin.
Ajattelin, että joku ottaisi yhteyttä. En odottanut Jason Momoaa.
Mutta hän on ystävällinen, pitää musiikistamme ja halusi auttaa.
Autan heitä tekemään levyn. Sitten potkitaan ovia auki.
Hankitaan heille levytysdiili.
Aion yrittää parhaani, koska minusta niin kuuluu tehdä.
Olen aina ollut bändissä se,
joka varaa keikat ja promoaa.
Jos haluamme tietyn tuottajan, lähetän viestejä, kunnes hän vastaa.
Halusin aina soittaa muiden kanssa, mutta pelkäsin.
Pelkäsin kai liikaa, etteivät ideani ole hyviä.
Joten yritin kukistaa sitä pelkoa jatkuvasti.
Luin myös Julia Cameronin kirjan The Artist's Way. Se muutti elämäni.
Seurasin hänen neuvojaan ja outoa kyllä,
varmaan kuukautta myöhemmin tapasin Kendallin ja Mackyn.
Meillä oli pari eri kitaristia ensin.
Mutta juttu kolahti vasta, kun Nick, Kendallin velipuoli,
tuli ekalle keikalle.
Silloin tajusimme, että tätä me haluamme tehdä.
Monet ystäväni ovat muusikkoja.
Se on vaikeaa, kuten näytteleminenkin.
Mutta se sai minut miettimään.
Miten Nirvana tai vastaavat bändit pärjäisivät tänä päivänä?
Tai helvetti vieköön Bob Dylan tai monet suosikit.
Olisivatko he päässeet asemaansa, jos he aloittaisivat nyt?
En tiedä.
Mutta minusta jotakin on tapahduttava.
Käykö sinulle ikinä niin ennen kuvauksia?
Ei. Olet vain innoissasi. -Saatan itkeä.
Tulen todella tunteelliseksi. Tunteet heittävät häränpyllyä.
Välillä tuntuu, että haluan mennä kotiin ja perua keikan.
Ja joskus herkistyn. Toivon, ettei tarvitsisi esiintyä.
Sitten rukoilen lempi-ihmisiäni, kuten Little Richardia ja Bo Diddleyä.
"Antakaa minulle energiaa."
Woodstockissa oli siistiä. He ovat kotikaupunkinsa sankareita.
Oli kunnia kiertää kaupunkia ja tavata heidän perheitään.
Se oli siistiä.
MARRASKUU 2023
VIIMEINEN KEIKKA
Halusin aina olla bändissä. Minulla oli paha esiintymiskammo.
Unelmoin esiintymisestä, mutten pystynyt tekemään sitä.
Minulla oli paha alkoholiongelma, mutta raitistuin.
Mokaamisen pelko meni pois.
Halu esiintyä muuttui vahvemmaksi kuin sen pelko.
Polkumme ei ole ollut normaali.
Tuntuu, että universumi vain vähän iskee silmää
ja outoja hyviä juttuja tapahtuu, kuten Jasonin viesti.
Kun heidät tapaa... Sam on kuin perhettä.
Hän on sellainen voimanpesä.
Kun hän laulaa, se on niin luovaa ja alkukantaista ja silti herkkää.
Hän on taiteilija.
Macky on syntynyt tätä varten.
Hän tulee taiteilijoiden ja muusikoiden perheestä.
Hänessä on jotain erityistä.
Kendall on kuin siskoni. Hän on minulle rakas.
Ihailen häntä, kuin opettajaa. Kyselen häneltä kaikenlaista.
Nick, pikkuveli, osaa revitellä.
Aikamoinen taituri kaikessa.
Tämä on ollut pitkä matka, joten ajatus siitä,
ettemme tekisi tätä enää...
se on vaikuttanut minuun.
Mitä? -Tuo tuntui oudolta.
Sinä vedit upeasti.
Se tuntui niin oudolta. En tiedä.
Laita ne päähän.
Tarvitsen musiikkia piristyksekseni. Mikään pilleri tai muu ei toimi.
Kun kuulen musiikkia, se toimii kuin taika.
Se muuttaa mielentilani.
Se, ettei sillä olisi enää merkitystä, tuntuu...
surulliselta ja mielipuoliselta.
Jason kysyi: "Miten voin auttaa?"
"Mitä tuollainen bändi tarvitsee?" Sanoin, etten tiedä.
"Ehkä ison levytyssopimuksen."
Se voisi auttaa, jos saamme musiikkiamme useammille ihmisille.
Jason oli puhelimessa kuin supersankari ja sanoi: "Teen kaikkeni."
"Yritän toteuttaa kaiken."
Soiton jälkeinen aika on tuntunut seikkailulta.
Katsotaan, miten käy.
Tämä on mahtavaa.
Tuntuu kuin olisin myymässä partiokeksejä.
Kun Jason vei meidät Atlanticille, olin osin tosi innoissani,
koska emme olleet ikinä päässeet isolle levy-yhtiölle,
mutta hän pyysi lukemaan kirjeen. Se tuntui oudolta.
Ei kirjeeni ketään hetkauttaisi ja nostaisi Spotifyn maksuja.
Isot levy-yhtiöt pärjäävät, koska heillä on omia diilejä Spotifyn kanssa.
Niiden ulkopuoliset bändit, kuten me, saavat 0,004 senttiä soitolta.
Valitettavasti, jos ihmisillä on mahdollisuus olla maksamatta,
he eivät maksa.
Olen miettinyt ja jutellut siitä paljon.
Tuntuu, ettei musiikille anneta arvoa.
Nykynuoret eivät näe sen arvoa, koska se on ilmaista.
Olisin halunnut asioiden menevän toisin.
Mutta olin yhä toiveikas ja energinen.
Bändi tunsi kai toisin. He eivät uskoneet sen onnistuvan.
Minunkin edestäni on suljettu ovia ja olen kompastellut kuoppiin.
Minun on pitänyt nousta pystyyn, enkä hyväksy kieltävää vastausta.
Lahjakkuus on lahjakkuutta. Heillä on sitä.
Pitää vain löytää oikeat ihmiset.
Soittaminen tuntuu yhä hyvältä.
Kun kuulee ihmisten laulavan mukana,
toivoo, että musiikki auttaa heitä.
Jokin on vialla, jos keikat myydään loppuun,
vaikkapa 500 Cap Roomissa New Yorkissa ja maailmalla.
Miten sillä ei tienaa tarpeeksi elääkseen?
Esimerkiksi levymme Bellevuen kiertue kesti 18 kuukautta.
Soittokertoja oli miljoona. Tienasimme 4000 dollaria 18 kuukauden kiertueesta.
Ei kukaan halua tehdä töitä ilmaiseksi.
Jossain vaiheessa uurastusta alkaa tuntua, että tämä on väärin.
Annan niin paljon. Oloni on niin kulutettu.
Uskon, että monilla on kova halu
toteuttaa jotain, jonka he kokevat omaksi tarkoituksekseen.
En tunne sitä enää, mikä on aika mukavaa.
Siitä tuli niin kivuliasta. Halusin bändin menestyvän.
Nyt asia ei ole enää käsissämme.
Soitamme joka keikan kuin se olisi viimeinen.
Tarvitsemme muutosta.
Se on liian uuvuttavaa.
On lopetettava hetkeksi. Emme tiedä, palaammeko enää.
Vaistoni sanovat, että tauko ei ole lopullinen, mutten tiedä.
On aika vapauttavaa, kun ei yhtään tiedä.
Tiedän sen tunteen. Teen paljon töitä.
Se voi uuvuttaa, eikä saa parasta itsestään esiin.
Heistä tuntui, että he tarvitsevat omaa aikaa.
Heidän piti astua hetkeksi syrjään.
VUOSI ON KULUNUT.
BÄNDI ON PALANNUT HARJOITTELEMAAN.
En muista, miten sitä soitetaan. -Muistatpas.
Muistelen aina, mistä soinnuista se lähtee. Kyllä se siitä.
Tuosta se lähtee!
Kun seurasin heidän luomisprosessiaan ja miten biisi alkoi kehittyä...
Kaikki oli muuttunut.
He olivat saaneet levätä.
Osa jäsenistä oli ollut kiertueella.
He palasivat biisien kanssa. Menimme studioon. Se oli taianomaista.
Oli hienoa nähdä, miten kaikki lähti liikkeelle.
Homma hoituu.
Sen pienen tauon jälkeen
he olivat valmiita rokkaamaan.
Jotain tuollaista. -Vähän nopeampaa.
Se oli mahtavaa. Mahtavaa.
Miten menee?
On kulunut vuosi viime tapaamisesta. -Melkein.
Melkein vuosi.
Minua kiinnostaa kuulla, miten kaikilla menee juuri nyt.
Miltä teistä tuntuu? Sellaista. Haluan kuulla kaikista teistä
ja paluustanne yhteen, koska tekään ette ole nähneet toisianne.
Niin. -Palasimme yhteen kuukausi sitten.
Päätimme alkaa kirjoittaa biisejä, koska anteliaisuutesi vuoksi
saimme tilaisuuden tehdä uuden levyn.
Se oli outoa. Kahdessa viikossa kirjoitimme ehkä 14 biisiä.
Yleensä niissä menee kauemman.
Yleensä vie kuukauden tehdä viisi biisiä.
Se oli... En tiedä.
Meidän piti saada jotain ulos. Ne oli päästettävä ulos.
Haluamme kovasti tehdä joitain asioita eri tavalla.
Nauroimme paljon harjoituksissa.
Annoimme itsemme tehdä asioita, joita emme normaalisti tekisi.
Oli hienoa voida olla vapaammin.
Olemme kaikki innoissamme siitä.
On uskomatonta, että Woodstockin keikasta on melkein vuosi.
En voi uskoa, miten nopeasti aika on mennyt.
Viime vuosi on ollut hullu.
Mukana on ollut paljon epäilyksiä ja toivoa.
Tauon pitäminen meni tunteisiin. Se oli kuin suremisprosessi.
Kuin suhde olisi päättynyt. Se oli outoa.
Tuntuu, että olin lapsi, kun jäimme tauolle. Nyt olen aikuinen.
Tajusin vuoden aikana, miten paljon bändi merkitsee minulle.
Se on aina iso osa minua, mutta oli hienoa tajuta,
että maailmassa on muutakin.
Bändissä olo on kuin suhde. Siellä kadottaa itsensä.
Sitä unohtaa, millainen on bändin ulkopuolella.
Vuosi erossa auttoi minua muistamaan, miksi pidän asioiden tekemisestä.
Tauon aikana ehdin miettiä,
voisinko pärjätä ilman sitä.
Mutta en voi. Minun on pakko luoda jotain.
Masennun, jos seuraan vain muiden teoksia.
Musiikki ajaa minua eteenpäin. Se on minusta paras taiteenmuoto.
Siksi kirjoitan musiikkia. Se inspiroi. Rakastan musiikkia kaikin tavoin.
Sain idean jutella heille ja kysyä:
Kokeillaanko vielä kerran? Haluan tukea heitä.
En tiedä paljon alasta, mutta voisin saada ovia auki
tai tuottajia. He lupasivat miettiä asiaa.
Kun he suostuivat, halusin tukea heitä loppuun asti, koska uskon heihin.
Missä me olemme? -Los Angelesissa, Kaliforniassa.
Mikä toivotte tältä retkeltä?
Biisejä. Toivottavasti hyviä.
Levyä, josta voi olla ylpeä.
Hermostuttaako teitä ikinä, kun pitää levyttää?
Ei tänään, mutta kolme päivää sitten en saanut nukuttua.
Mietin vain, miten voimme mokata.
Että kaikki laulumme ovat syvältä.
Olin pelokas, mutta nyt oloni on tyyni
ja valmis hommiin.
Samoin. Rauhaisa. -Hermoilitko yhtään?
Minua jännitti vähän lennolla.
Tiedättehän. Pientä epävarmuutta, koska en tiennyt, mitä odottaa.
Voisin hypätä mukaan... -Säkeistön aikana.
Sain idean. Voisimme toistaa "End to it" kaikuna.
"This is some Elvis Presley shit, And I'm putting an end to it."
Joo, kokeillaan sitä.
"This is the end!"
"End to it!"
Kokeillaanko vielä vai oliko se siinä? -Se oli siinä.
Sen, onko energia hyvää vai huonoa, voi tuntea lähes heti.
Tämä tuntui heti mahtavalta, täydelliseltä meille.
Levytämme legendaarisella Sunset Sound -studiolla,
jossa tehtiin Led Zeppelin IV ja The Rolling Stonesin Let It Bleed.
Siellä on tehty Van Halenin levyjä.
Kaliforniaan tulo levytystä varten tuntuu todella hyvältä.
Alex ja Dave osaavat kuunnella ja ehdottaa jotain,
joka saa miettimään: "Miksemme tajunneet tätä aiemmin?"
Yritämme olla arvostelematta mitään.
Aiemmin saatoimme epäröidä jo kirjoitusprosessin aikana.
Nyt teemme kaiken valmiiksi.
Ja arvioimme tuloksia ehkä kuukauden päästä.
Jokainen nyt tehty biisimme, joita kuuntelemme ohjaamossa,
saavat ainakin minut tekemään näin.
Heilutan päätä silmät kiinni, ja kaikki muutkin ovat fiiliksissä.
Aloimme kyllästyä garage rock -soundiin.
Kuuntelen paljon hip-hopia.
Halusin mukaan päännyökytysfiilistä.
Se onnistui joissakin biiseissä.
Tunteet heittelehtivät. Olemme olleet täällä neljä päivää
ja olen tuntenut kaikkea mahtavuuden ja eksistentiaalisen kriisin väliltä.
Muut neuvoivat, ettei saa arvostella. Pitää vain tehdä homma loppuun.
Olen Daven fani.
Hänen läpimurtolevyjään tuottajana oli eräs Wolfmotherin biisi.
Muistan kuunnelleeni sitä taukoamatta viisivuotiaana.
Laulat noin toistamiseen. -Totta.
Prosessi on ollut vapauttava.
On hyvä, kun on tuottajat ja teknikot,
jotka osaavat tukea ja antaa itsevarmuutta esitykseen.
Tämä on ollut hyvä kokemus kaikille.
Mahtavaa. -Helvetin upeaa.
Tämä on neljäs kertamme studiossa.
Näen muiden ilmeistä, toimiiko jokin vai ei.
Sen voi tuntea.
Minusta rummussa pitäisi olla vähemmän symbaalia.
Niin minustakin.
Sen pitäisi olla ytimekkäämpi. -Se voisi olla siistiä.
Pari viimeistä tuntui hyvältä. Sitten se meni taas monimutkaisemmaksi.
On hienoa nähdä, miten me kasvamme yhdessä muusikoina.
Ei sormuksia, vain nuoria...
Mene nyt.
Eikä.
Mistä aloitetaan?
Aloitetaan...
Korjataan lauluosuutta.
Halusin kompata...
sanaa "Girl" ennen väliosaa.
"When you fly around the world, call me your fire-starting..." Siihen ytyä.
Erilainen "girlkö"? -Laita "girl" pärinäosuuden kohtaan.
Viimeksi, kun näimme, olit raskaana.
Oliko sinulla kuusi kuukautta täynnä?
Ensimmäisellä kerrallako? -Niin.
Woodstockissako? Neljä kuukautta.
Ja levyä tehdessä kahdeksan kuukautta.
Ihan viimeisilläni. -Se oli hullua.
Ja nyt Ozzy on... -Kaksi ja puoli kuukautta vanha.
Olemme tunteneet 1,5 vuotta. -Niin.
9. marraskuuta olimme kaikki täällä kutsustani.
Olimme jutelleet Instagramissa ja houkuttelin teidät tänne.
He eivät tienneet, mihin joutuvat. -Päälläni oli sama takki kuin nyt.
Halusin... -Niin sinun pitikin.
Selvä. Soitetaan se. Millä soitamme sen?
Onko sinulla lempparia?
En ole kuunnellut mitään ilman teitä. -Oikeastiko?
Halusin odottaa, että olemme yhdessä.
Kuulitko "50 Ft:n"? -En mitään.
Se biisi iskee tajuntaan.
Se biisi oli koko matkan arvoinen. -Olen samaa mieltä.
Olen kiitollinen, että saimme tehdä sen.
NYT SOI: 50 FT
Mikä ensireaktiosi oli?
Haluan ohjata tuon. Ja tuon. Ja tuon. Siltä se tuntui.
Tuntuu The Bobby Leesiltä. Se kuvaa hyvin bändiä.
Siinä on raakaa soundia, sellaista energiaa.
Uskon, että fanit innostuvat.
Ja että kaikki kuulijat ihastuvat siihen.
Kertoiko John sinulle Epitaphista? -Ei.
Hyvä levy-yhtiö ihastui levyyn ja haluaa julkistaa sen.
Keitä heillä on? -Eikö Epitaphilla ole...
Weezer, Tom Waits. -Tom Waits on Epitaphilla.
Ja Epitaphin alla on Anti-.
Epitaph on sen emoyhtiö.
Heidän perustajansa soitti Johnille.
Meillä on Zoom-tapaaminen hänen ja johtajan kanssa maanantaina.
He varasivat minulle ja Johnille lentoliput.
Lennämme keskiviikkona tapaamiseen. -Minne? Losiinko?
Losiin. John valehteli neljän muun levy-yhtiön olevan kiinnostuneita.
Joten he pistivät asioihin vauhtia.
Kertoiko John tästä ohjelmasta?
Joo. Se oli hyvä etu meille. -Mahtavaa.
He olivat innoissaan. -Epitaph on huippu.
Joo, se on hyvä yhtiö.
Emme voi juhlia ennen päätöstä. -Manifestoidaan se todeksi.
-Barry, tässä on Sam. -Hei, Barry.
Eric on lakimiehemme. -Hei, Eric.
Se oli outoa. Myimme helvetisti levyjä.
Keikoilla myimme bändikamaa.
Olemme jutelleet toisillekin bändeille. Raha liikkuu keikoilla.
Ihmiset tulevat ja ostavat kaikkea, mitä myymme.
Mutta striimaus ei toiminut.
Saatoimme myydä 500 hengen keikat loppuun.
Joku, jolla on 100 miljoonaa striimausta, ei saa yhtä paljon väkeä,
kuin me 20 000 striimauksella.
Ymmärrän.
On olemassa artisteja, jotka myyvät 1000-tuolisen salin loppuun.
Siis ei tuolisen mutta 1000 hengen salin.
He myyvät valtavasti bändikamaa ja levyjä.
Mutta striimausluvut ovat pieniä. En osaa selittää, miksi niin käy.
Niin käy osalle artisteistamme. -Olemme valmiita muutokseen.
Siksi rakastan tätä projektia. Bändi on mahtava.
Kaikki toimivat: biisit, levyt, live-esiintymiset.
Mutta striimaus ei vielä toimi. Joten...
Mutta live-keikat todistavat jo, että niin voi käydä...
striimauspuolella.
Tarvitsette kumppanin, joka auttaa siinä.
Ja minusta uudella levyllänne
olette päässeet uudelle tasolle.
Rakastan muutakin materiaalianne.
Mutta uusi levy on loistava. -Kiitos.
Ajoitus on minusta täydellinen.
Tuntuu, että olemme kypsyneet ja aika on nyt.
Tarvitsemme vain tukea siinä.
Voisin kertoa miljoonia tarinoita ihmisistä,
jotka ovat mukana musiikkialalla,
mutta jotka eivät ole auttaneet meitä mitenkään.
Sitten Jason tuli ja antoi meille tilaisuuden
tehdä jotain, mistä hänkin nauttii.
Olen valtavan kiitollinen tästä tilaisuudesta.
Tuntuu mahtavalta,
että joku uskoo meihin niin paljon,
eikä vain sanoin vaan teoin.
Hän auttaa meitä toteuttamaan unelmaamme.
Se erottaa hänet monesta muusta.
Minusta tuntuu, että tuo meni hyvin. Eikö?
Joo. Olisi shokki, jos ei.
Olemme kuulleet kaikenlaista ennenkin,
joten olemme oppineet olemaan innostumatta ennenaikaisesti.
Mutta he lähettävät kai tarjouksen. Minä ainakin uskoin häntä.
Hän on muusikko Bad Religionista. Hänellä on kokemusta.
Hän tuntui rehelliseltä ja pidin Suesta. -Tämä on iso voitto.
Ilman teidän osallisuuttanne
sitä innostusta yrittää vielä
ja tehdä uutta levyä ei ehkä olisi ollut.
Oli myös mukavaa kuulla... Me pidämme levystä ja se on tärkeintä,
mutten tiennyt, haluaisiko levy-yhtiö julkistaa sitä.
Levy on erilainen kuin aikaisemmat ja... En tiedä.
Iso levy-yhtiö, jollaisen kaikki luulevat haluavansa,
olisi varmaan pureksinut bändin paloiksi ja sylkenyt pois.
He olisivat surkeammassa jamassa kuin alun perin.
Tällainen artistikeskeinen levy-yhtiö, jota Brett pyörittää,
eli oikea punk-rock-tyyppi,
on paras paikka heille.
Se tuntuu parhaalta tilanteelta.
Haluaisin hihkua, mutta ennen tarjousta...
Entä sinä, Brian? Voitko hihkua jo?
Minä en ikinä hihkuisi, joten minulta ei kannata kysyä.
Jason hihkuisi meille. -Hän hihkuisi varmasti.
THE BOBBY LEES SOLMI SOPIMUKSEN EPITAPH RECORDSIN KANSSA.
Odotan innolla, miten ihmiset reagoivat tähän ja miten he tanssivat.
Kun poistun lavalta ja näen jonkun hymyilevän
tai että saimme jonkun viihtymään...
Elän tuodakseni iloa toisille.
Se, että voin kiertää kaupunkeja sitä tekemässä,
ja että ihmiset voivat samaistua musiikkiimme,
se saa kiitolliseksi enkä saa siitä tarpeekseni.
Kävi miten kävi,
minun on luotava jotain tai tuntuu että kuolen.
Kyse ei ole vain meistä. Monilla bändeillä on samanlainen tilanne.
On surullista, jos jäljelle jää vain TikTok-poppia.
Se on aika ankeaa kulttuurin kannalta.
En tiedä, mitä tämä merkitsee.
Mutta siitä asti, kun olen soittanut musiikkia,
minusta on tuntunut, että teen jotain merkityksellistä.
Menin tunteen mukana. Se veti minua puoleensa.
Mikään tämän reissun aikana ei ole tuntunut siltä,
että nyt alalla voisi pärjätä tekemällä näin.
Ohjelma oli meille lahja, mutta olemme vain yksi bändi.
Hyviä bändejä on niin monia. Mallin on pakko muuttua.
Jonkin täytyy muuttua.
Minua kiinnostaa jatkaa tätä seikkailua ja nähdä, miten käy.
Se, että näin levyn teon alusta loppuun
ja että sain olla mukana siinä
ja auttaa heitä saamaan sopimuksen, tuntuu upealta.
He ansaitsevat sen. Heissä on jotain erityistä.
Toivon, että niin käy useammillekin bändeille.
Olen innoissani, että saan nähdä ystäväni kiertueella
ja kuulla uusia biisejä.
Minusta on tärkeää kannattaa artisteja ja ostaa levyjä.
Ostan vaikka kasetteja. Vanhassa autossani on kasettisoitin.
Musiikki on hieno lahja, jonka voi antaa ihmisille.
Se on annettava eteenpäin. Tänne päin.
Suomennos: Tiia Ruuskanen Iyuno